„ Þegar við munum horfa tilbaka til ársins 2011 , munum við sjá að það markaði nýtt upphaf fyrir kynjajafnrétti , “ fullyrti Michelle Bachelet , framkvæmdastýra UN Women og fyrrum forseti Chile á opnunarhátíð UN Women við mikinn fögnuð gesta og áhorfenda . Framkvæmdastýra UN Women á Íslandi , Inga Dóra Pétursdóttir var viðstödd opnunarhátíðina og sagði mikinn kraft og von hafa einkennt kvöldið . ,, Kvennahreyfingar um allan heim og frjáls félagasamtök hafa barist fyrir því að litið sé á brot á réttindum kvenna sem mannréttindabrot og fyrir aukinni áherslu Sþ á jafnréttismálum og það var ótrúleg upplifun að fagna þessu mikilvæga og jafnvel risa stóra skrefi með þessum kraftmiklu konum . “ Það var mikið um dýrðir á opnunarhátíð hinnar nýju stofnunnar og er óhætt að segja að hátíðin var stjörnum prýdd . Fréttakonan JuJu Chang og þáttastjórnandi Good Morning America var kynnir kvöldsins . Ban Ki-moon , aðalritari Sþ útskýrði mikilvægi þessarar nýju stofnunnar á einfaldan hátt : ,, Að styðja við bak kvenna er ekki einungis rétt , heldur er það snjallt . Jafnvel það snjallasta sem við munum nokkurn tímann gera . “ Óskarverðlaunaleikkonan og velgjörðarsendiherra UN Women ; Nicole Kidman hélt stutta tölu og kallaði þessa stund sögulega . Geena Davis ; sem einnig er óskarsverðlaunahafi fjallaði um mikilvægi þess að bæta ímyndir kvenna í sjónvarpi og kvikmyndum . ,, Rannsóknir okkar sýna að frá árinu 2006 til 2009 var ekki eitt einasta kvenhlutverk í fjölskyldumyndum sem sýndu konur í forystuhlutverki á sviði vísinda , laga , stjórnmála né viðskiptalífsins . “ Geena Davis lagði áherslu á að þessu þyrfti að breyta því ,, hvaða skilaboð erum við að senda stúlkum og drengjum ef stúlkur og konur eru ekki sýnilegar í sjónvarpi . Við trúum því sem við sjáum , “ sagði hún og tók undir með Nicole Kidman ; að loksins væri hægt að gera meira fyrir konur við mikinn fögnuð . Þá steig á svið Cristina Spánarprinsessa ásamt Ted Turner stofnanda CNN og söngkonan Shakira sendi UN Women sínar bestu kveðjur . Miklar vonir eru bundnar við UN Women og framkvæmdastýruna Michelle Bachelet , en hún hefur fengið það viðamikla verkefni að rúmlega tvöfalda núverandi framlög til UN Women úr 200 milljónum dollara í hálfa milljón . Íslenska landsnefndin mun fagna þessari sögulegu breytingu 8. mars næstkomandi í miðbæ Reykjarvíkur kl. 18.15 . Við hvetjum alla til þess að mæta og fagna þessum tímamótaviðburði með okkur . Nánari upplýsingar um hátíðarhöldin má finna á Fésbókar síðu okkar www.facebook.com / unwomen.nc.iceland.